Държавен вестник, бр. 75, 2008 г., стр. 53

Б Р О Й  75
Д Ъ Р Ж А В Е Н   В Е С Т Н И К
С Т Р .  53
Чл. 288. (1) Изпълнението на службата от
патрулите (мотопатрулите) се проверява от
командира (началника) на поделението, от
преките началници, от лицата, определени от
тях, от оперативния дежурен (дежурния по по-
деление) и от офицери от по-старшите щабове.
(2) Резултатите от проверките, както и вре-
мето за отваряне и затваряне на хранилищата
(складовете) се записват в специална прош-
нурована, прономерована и заведена книга
(постова ведомост) за сдаване и приемане на
дежурството от патрула (мотопатрула), нами-
раща се при оперативния дежурен (дежурния
по поделение).
Чл. 289. (1) При смяна на денонощния наряд
смяната на патрулите (мотопатрулите) се из-
вършва в присъствието на стария и новия опе-
ративен дежурен (дежурен по поделение) или
техните помощници.
(2) Смяната на екипите от патрули (мото-
патрули) се извършва самостоятелно в съответ-
ствие с графика, пропуска и отзива, определен
за всяка смяна от оперативния дежурен (дежур-
ния по поделение), и на места, определени в
плана за дейността на патрула (мотопатрула).
(3) Старият патрул (мотопатрул) допуска до
себе си новия (и придружаващите го, когато има
такива) само при правилен отзив, след което
извършва сдаването на дежурството, като му
съобщава особеностите, сдава печатите на хра-
нилищата, свързочните средства и др. по ред,
определен в плана. След сдаването (приемане-
то) патрулите (мотопатрулите) докладват на
оперативния дежурен (дежурния по поделение)
по средствата за свръзка.
(4) След сдаването старият патрул (мотопат-
рул) се отправя самостоятелно към дежурната
стая по маршрут, който е известен на приелия
дежурството патрул (мотопатрул), и докладва
на оперативния дежурен (дежурния по поделе-
ние) за резултатите от дежурството му. В при-
съствието на оперативния дежурен (дежурния
по поделение) старият патрул отбелязва в кни-
гата за сдаване и приемане на дежурството от
патрулните (мотопатрулните) за резултатите от
сдаването.
Раздел IV
Наряд по вътрешната служба
Чл. 290. (1) Нарядът по вътрешната служба
е онази част от денонощния (дневния) наряд,
която е предназначена за охрана на отбрани-
телните продукти, за поддържане на вътреш-
ния ред и дисциплината, както и за спазването
на правилата за пожарна безопасност.
(2) Нарядът по вътрешната служба включва
следните длъжностни лица:
1. оперативен дежурен (дежурен по поде-
ление);
2. помощник-дежурен по поделение;
3. караул (патрул);
4. дежурен по парк;
5. дневални по парк;
6. механик-водач (шофьор) на дежурен влекач;
7. дежурен по контролно-пропускателен
пункт;
8. помощник-дежурен по контролно-пропус-
кателен пункт;
9. дежурен по хранителен блок (кухня, сто-
лова);
10. дежурен по батальон (дивизион, ескад-
рила);
11. дежурен по рота (батарея, звено);
12. дневални по рота.
(3) Командирите (началниците) на поделе-
ния с малък личен състав, непозволяващ назна-
чаването на всички длъжностни лица по ал. 2,
имат право да възлагат на един военнослужещ
изпълнението на функциите на няколко длъж-
ностни лица.
Чл. 291. (1) За оперативен дежурен (дежурен
по поделение) се назначава военнослужещ от
офицерския състав и по изключение—от сер-
жантския състав.
(2) За помощник-дежурен по поделение се
назначава военнослужещ от офицерския, сер-
жантския или войнишкия състав.
(3) Длъжностните лица от караула се назна-
чават съгласно изискванията по този устав.
(4) За дежурен по парк се назначава воен-
нослужещ от офицерския или сержантския
състав.
(5) За дневален по парк се назначава воен-
нослужещ от войнишкия състав.
(6) За механик-водач (шофьор) на дежурния
влекач се назначава военнослужещ на длъж-
ност механик-водач (шофьор).
(7) За дежурен по контролно-пропускателен
пункт се назначава военнослужещ от сержант-
ския или войнишкия състав.
(8) За помощник-дежурен по контролно-про-
пускателен пункт се назначава военнослужещ
от сержантския или войнишкия състав.
(9) За дежурен по хранителен блок се назна-
чава военнослужещ от сержантския или вой-
нишкия състав.
(10) За дежурен по батальон се назначава
военнослужещ от офицерския или сержантския
състав.
(11) За дежурен по рота се назначава воен-
нослужещ от сержантския състав на длъжност
командир на отделение (разчет, екипаж) или
военнослужещ от войнишкия състав.
(12) За дневален по рота се назначава воен-
нослужещ от войнишкия състав.
Чл. 292. Оперативният дежурен (дежурният
по поделение), помощник-дежурният по поде-
ление, началникът на караула, дежурният по
парк и дежурният по батальон проверяват но-
сенето на службата от подчинените им длъж-
ностни лица не по-малко от два пъти по време
на службата, единият от които през нощта.